स्वामी हुन्दी कवता कोई घड़ी दी मूरता साई कुसै किस्मा दी कलाकृति नेईं बनीदी ते ओह् प्रदर्शन लोई बनाई दी पुप्प बाटका साईं बी नेईं ऐ. ओ ते ठाठां पेदा एक्क बड्डा दरेआ ऐ. इऐ नेह् दरेआ दी शोभा अस जरूरी नेई बुझदे जे ओ मदानी लाकें दे तीर्थ स्थानें पर बने दे शानदार घाटें पर गै हुंदी ऐ, ओदी प्राकृत छटा ते गौरव हिमालें दे परबती लाकें च स्थित बगदे प्रवाह च बी दिखी लैन हुंदा ऐ. जित्थें ओदी सूंका दा दाह‌्ड़ा पहाड़ै दै उपरें गासा तकर पुज्जा करदा हुंदा ऐ, साढ़े कन्नें च ओह‌्दी बुआज जल प्रपात साईं निकला करदी हुंदी ऐ ओदे कन्नें साढ़े मना च प्रशान्ती दा तीर्थ धाम बनी गेदा हुदा ऐ. प्हाड़ा दै दूर हेठ स्वामी हुन्दी कवता दा प्रवाह कदें इक पासै ठोकर मारदा ऐ ते कदें दुए पासेगी तिलकी पौंदा ऐ, पर ओ सदा अग्गेंगी जोर मारा करदा हुन्दा ऐ. उंदी कवता दा जोरा आला ते आनन्ददाई ढंग, ते ओदी मुट्टी-सुट्टी ते ग्राई बुनतर ओदे च अपने बचितर पुराने ढंगा दी मोहौ लैने आली खिच बनाई लैंदी ऐ.